open-index/open-wikipedia-markdown huggingface dataset:
Walter Erko

**Walter Erko** (28. marraskuuta 1911 Pietari, Venäjän keisarikunta – 18. joulukuuta 1998 Helsinki) oli suomalainen opettaja, joka teki pitkän uran Helsingin koulutoimessa muun muassa kaupungin koulutoimenjohtajana ja koulusuunnittelutoimiston päällikkönä 1970–1974. Hän sai kouluneuvoksen arvonimen 1971.

Viittä kieltä sujuvasti taitanut Erko syntyi tsaarinajan Pietarissa. Hän valmistui kansakoulunopettajaksi 1934, tuli ylioppilaaksi 1943 ja suoritti filosofian kandidaatin tutkinnon 1946 pääaineenaan slaavilainen filologia. Hän suoritti kasvatustieteen jatko-opintoja ASLA-Fulbright-stipendillä Columbian yliopistossa New Yorkissa 1954.

Erko toimi Helsingin suomenkielisten kansakoulujen erityisopettajana 1936–1951 ja samalla vt. kansakouluntarkastajana 1948–1950. Tarkastajaura jatkui myöhemmin Helsingin 2. tarkastajana 1956–1962 sekä 1. tarkastajana 1962–1970. Helsingin kaupungin koulutoimenjohtajaksi Erko valittiin 1970, neljä vuotta ennen eläkeikäänsä.

Walter Erkon kaudella pääkaupungin kansakoululaitos kehittyi monin tavoin tulossa olleen peruskoulu-uudistuksen edellä. Kymmeniä uusia kouluja rakennettiin, erityisopetus uudistui, kieltenopetusta tehostettiin ja terveydenhoitoa sekä koululaisten kesävirkistystoimintaa kehitettiin. Erkon ja hänen kollegojensa suunnittelutyön pohjalta perustettiin vuonna 1977 Helsingin kouluvirasto.

## Lähteet
Washingtonin monumentti -syndrooma

**Washingtonin monumentti -syndrooma**, joka tunnetaan myös nimellä **Mount Rushmore -syndrooma**   tai **palomiehet ensin -periaate**, tarkoittaa ilmiötä, jossa virastot leikkaavat näkyvimmän tai arvostetuimman palvelun budjettileikkausten yhteydessä. Virastot poistavat suosittuja palveluita, kuten kansallispuistoja ja kirjastoja tai arvostettuja julkisia työntekijöitä, kuten opettajia ja palomiehiä. Washington-monumentti ja Mount Rushmore ovat näkyvimpia National Park Servicen ylläpitämiä muistomerkkejä.  Tällä pyritään painostamaan yleisöä ja lainsäätäjiä peruuttamaan budjettileikkaukset. Termi voi viitata myös lainsäätäjien väitteisiin, että ehdotettu budjettileikkaus estäisi "olennaisia" valtion palveluja (palomiehet, poliisi, koulutus jne.).

## Suomi
Vuonna 2024 Museovirasto ilmoitti sulkevansa Seurasaaren, Hvitträskin, Louhisaaren kartanolinnan (Mannerheimin syntymäkoti) ja Langinkosken keisarillisen kalastusmajan säästöjen vuoksi. Kansanedustaja Martin Paasin mukaan tämä on esimerkki Washingtonin monumentti -syndroomasta: virasto sulkee näkyvimmät tai arvostetuimmat toimintonsa painostaakseen hallitusta perumaan säästöt. Viraston pääjohtaja oli myöntänyt Hvitträskin tuottavan enemmän lipputuloja kuin menoja, mutta arvostelun jälkeen hän sanoi, että jos yleisetkin hallinnon kulut vähennetään, menot ovat melkein yhtä suuret kuin lipputulot. Muut kolme tuottavat 300 000 euron nettosäästön, mutta lipputuloja menetetään yli 650 000 euroa.

Tiede- ja kulttuuriministeri Sari Multala päätti tämän jälkeen esittää Museovirastolle noin 2,1 miljoonan euron lisärahoitusta, mutta hänkin kyseenalaisti sen, kohdistiko virasti säästöt pienimpään haittaan. Myöhemmin hallitus päätti siirtää Museoviraston vuoden 2025 toimintamenoihin miljoona euroa.

## Historia
Termiä käytettiin ensimmäisen kerran sen jälkeen, kun George Hartzog, National Park Servicen seitsemäs johtaja, sulki suositut kansallispuistot, kuten Washington-monumentin ja Grand Canyonin kansallispuiston kahdeksi päiväksi viikossa vuonna 1969. Vastauksena valituksiin kongressi lopulta palautti rahoituksen. Vuonna 1972 Nixonin hallinto erotti Hartzogin. Usein esitetään virheellisesti, että nuo sulut olisivat myötävaikuttaneet tähän. 

## Viitteet

## Aiheesta muualla

* 
* Hartzog Jr., George B (1988). *Battling for the National Parks*. New York: Mt. Kisco.
Sakari Kulhia

**Sakari Kulhia** (28. heinäkuuta 1913 Hattula – 22. syyskuuta 1995 Helsinki) oli suomalainen elokuvaaja, valokuvaaja, dokumenttielokuvien tekijä ja liikemies.

Sakari Kulhia tuli ylioppilaaksi Helsingissä 1933 ja valmistui filosofian kandidaatiksi Helsingin yliopistosta 1939. Hän opiskeli pari vuotta myös Kauppakorkeakoulussa.
Hän toimi sihteerinä kansanhuoltoministeriön teollisuusosastolla ja Suomen Tietotoimiston avustajana. Tämän jälkeen hän ryhtyi itsenäiseksi ja itseoppineeksi valo- ja elokuvaajaksi. Hänet tunnetaan etenkin näyttelijä Ella Erosen hovikuvaajana.

Kulhia opiskeli Yhdysvalloissa elokuva-alaa vuonna 1954 ASLA-Fulbright-stipendillä. Jo kahta vuotta aiemmin hän oli kiertänyt Yhdysvaltoja tallentamassa amerikansuomalaisten elämää, tuloksena monia valokuvia ja viisi täyspitkää dokumenttielokuvaa, joita hän yritti myöhemmin turhaan saada suomalaisten televisiokanavien ohjelmistoon. Kulhia kuvasi myös Hollywoodin filmitähtiä ja tapasi muun muassa Charles Chaplinin, Kim Novakin sekä Gregory Peckin ja tämän suomalaisen vaimon Gretan.

1960-luvulla Kulhia edusti Suomessa kolmea amerikkalaista bitumialan yhtiötä. 1970-luvulla hän toimi ilmoitusmyyjänä ja mainospäällikkönä muun muassa Suomen Työnantajain Keskusliitolle sekä Insinööriliitolle ja sen *[[Tekniikka&Talous|Insinööriuutiset]]*-lehdelle.

Jo opiskeluaikanaan Kulhia oli usein avustajana elokuvatuotannoissa, ja tätä harrastusta hän jatkoi moniin myöhemmän iän pieniin herrasmiesrooleihin asti.

Sakari Kulhia oli naimisissa kansanedustaja Liisa Kulhian kanssa.

## Filmografia
*1947: *Suomalaisen taiteen mestareita*
*1955: *Terveisiä Amerikasta! I osa*
*1955: *California. Terveisiä Amerikasta II osa*
*1955: *Kesä Suomessa*, pitkä dokumenttielokuva
*1955: *Talvisia tapahtumia*, lyhytelokuva
*1956: *Näin Lännessä I–II*, pitkä dokumenttielokuva
*1957: *Keski-Lännestä itään*, pitkä dokumenttielokuva

## Lähteet
Lapiojärvi (Ilomantsi)

**Lapiojärvi** on pohjanmuodoiltaan epätasainen korpijärvi Ilomantsin pohjoisosassa. Se sijaitsee Koitereen itäpuolella. Järven pinta-ala on 96 hehtaaria. Etäisyys Joensuusta on 73 kilometriä koilliseen.

## Maantiede
Lapiojärvi on etelä–pohjoissuuntaisesti pitkänkapea. Lahdista karttanimi on annettu itäosan Leppälahdelle, joka on matalaa vesialuetta. Eteläisimmän osan muodostaa kapea Kaitasalmi. Lapiojärven saaret sijaitsevat noin kilometrin pituisena, kapeana nauhana järven eteläpuoliskolla. Niiden eteläpuolella sijaitsee järven syvin alue ja syvin kohta, noin kuusitoista metriä.

Lapiojärveä reunustavat vaarat ja suot (Kuoppakangas, Keloniemi, Sortosuo, Kukkulasuo, Pieni Lapiovaara).

Lapiojärveen virtaa lasku-uoma etelästä Majavalammelta (145,6 metriä merenpinnan yläpuolella). Idästä Palojärveltä (165,2 mpy) virtaa Palopuro. Lapiojärvi kääntyy alavirtaan pohjoisessa, josta alkaa Koitereeseen (143,4 mpy) virtaava Lapiopuro.

Lapiojärven vesitilavuus on 3&nbsp;218&nbsp;000 kuutiometriä.

Lapiojärvi (04.948.1.003) kuuluu Lapiopuron valuma-alueeseen (04.948), joka on kolmannen jakovaiheen vesistö Vuoksen vesistössä (04). Toinen jakovaihe on Koitereen alue (04.94) ja ensimmäinen jakovaihe on Koitajoen valuma-alue (04.9). Lapiojärvi on laajin alueensa kymmenestä vähintään hehtaarin laajuisesta vakavedestä.

## Lähteet
Natalja Zasulskaja

**Natalja Borisovna Zasulskaja** (, s. 28. toukokuuta 1964 Kaunas, Liettua, Neuvostoliitto) on venäläinen ammattilaisuransa päättänyt koripalloilija, joka pelasi hyökkääjänä ja nousi yhdeksi lajinsa menestyneimmistä pelaajista.

Zasulskaja pelasi urallaan muun muassa Leningradin Spartakissa (nyk. BK Spartak Pietari), espanjalaisissa CB L’Horta Godellassa ja Pool Getafessa sekä Moskovan Dynamossa.

Zasulskaja saavutti merkittäviä voittoja sekä seurajoukkueissa että maajoukkuetasolla. Hän voitti Euroliigan mestaruuden kahdesti ja juhli Neuvostoliiton liigan mestaruutta vuonna 1990. Espanjan liigassa hän hallitsi kenttiä seitsemän vuoden ajan peräkkäisillä mestaruuksilla, ja Venäjän liigassa hän nousi kolmena vuonna maan parhaaksi. Espanjan cupin hän voitti neljä kertaa.

Myös maajoukkueuralla menestystä tuli runsaasti. Hän saavutti olympiapronssia Soulissa 1988 Neuvostoliiton joukkueessa ja voitti olympiakultaa Barcelonassa 1992 IVY-joukkueen riveissä. Vuoden 1998 MM-kisoissa hän oli mukana tuomassa Venäjälle hopeaa. Lisäksi hän voitti Neuvostoliiton paidassa Euroopan mestaruuden kolmesti, vuosina 1987, 1989 ja 1991. Viimeisen ottelunsa hän pelasi Sydneyn olympialaisissa vuonna 2000.

Hänen ansionsa koripallon parissa tunnustettiin vuonna 2010, kun hänet valittiin FIBA:n Hall of Fameen.

## Lähteet
Yleisurheilun sisäratojen Suomen-mestaruuskilpailut 2025

**Yleisurheilun sisäratojen Suomen-mestaruuskilpailut 2025** järjestettiin Kuortaneen Urheiluopistolla 22.–23.2.2025. Järjestävinä seuroina toimivat Seinäjoen Seudun Urheilijat ja Kuortaneen Kunto. 

## Mitalistit
### Miehet

### Naiset

## Lähteet
* Tulospalvelu time4results.com
* Tulokset: SM-hallikilpailut, Kuortane, Kuortanehalli, 22.–23.2.2025. Tilastopaja.

### Viitteet
Monster Hunter Wilds

**Monster Hunter: Wilds** on Capcomin kehittämä ja julkaisema toimintaroolipeli, joka julkaistiin PlayStation 5:lle,  Windowsille ja Xbox Series X ja Series S -konsoleille 28. helmikuuta 2025.

Peli on *[[Monster Hunter: World]]* -pelin seuraaja. Peli sai julkaisuviikolla 1,3 miljoonaa pelaajaa tietokoneversiolla, joka on Capcomille uusi ennätys. Capcomin mukaan peli myi yli 8 miljoonaa kappaletta kolmessa päivässä, joka on yhtiölle uusi ennätys.

## Vastaanotto
Peli sai IGN:n arvostelussa arvosanaksi 8/10. Arvostelussa sanottiin pelin jatkavan sarjan "karkeiden kulmien tasoittamista". Pelin taistelua sanottiin joustavammaksi ja hauskimmaksi sarjassa.

## Lähteet

## Aiheesta muualla
*
Kinnah Phiri

**Kinnah Phiri** (s. 30. lokakuuta 1954 Blantyre) on malawilainen jalkapalloilija, pelipaikaltaan hyökkääjä. Hän pelasi vuosina 1973–1981 Malawin A-maajoukkueessa 117 ottelua, joissa hän teki 71 maalia. Hän on ylivoimaisesti eniten maaottelumaaleja tehnyt malawilaisjalkapalloilija.

Phiri edusti kotimaansa pääsarjassa Bata Bullets Blantyrea ja Swazimaassa Manzini Wanderersia. Hän voitti Malawin liigamestaruuden vuosina 1974, 1975, 1978, 1979 ja 1981 sekä Swazimaan liigamestaruuden vuonna 1983 ja cup-mestaruuden vuonna 1984.

Phiri pelasi ensimmäisen maaottelunsa heinäkuussa 1973 ja viimeisen marraskuussa 1981. Hän teki maaotteluissaan neljä hattutemppua: neljä maalia helmikuussa 1975 ystävyysottelussa Sansibaria, kolme maalia marraskuussa 1975 CECAFA Cupin ottelussa Tansaniaa, neljä maalia syyskuussa 1976 Botswana Cupin ottelussa Botswanaa ja viisi maalia lokakuussa 1977 Botswana Cupin ottelussa Botswanaa vastaan. Hän pelasi viisi ottelua Afrikan kisoissa 1978 ja teki niissä kolme maalia.

## Lähteet
Hirtetty

**Hirtetty** on tarot-pakan ison arkanan kortti.

Rider-Waite-Smith-pakassa kortissa kuvataan henkilö, joka on riippuvassa asennossa, yhdellä jalalla roikkuen T-kirjaimen muotoisesta puusta. Hahmon ilme on tyyni ja rauhallinen, vaikka asento saattaa vaikuttaa epämukavalta. Pään ympärillä oleva sädekehä symboloi valaistumista ja korkeampaa tietoisuutta. 

## Lähteet
Kuolema (Tarot)

**Kuolema** on tarot-pakan ison arkanan kortti.

Rider-Waite-Smith-pakassa Kuolema -kortissa kuvataan haarniskaan pukeutunut luuranko ratsastamassa valkoisella ratsulla. Hahmo pitää kädessään mustavalkoista lippua, jonka ruusu symboloi kuoleman kauneutta ja muutosta. Horisontissa hohtaa auringonnousu, joka toimii vertauskuvana uusille aluille. Kentällä makaavat kuningas, piispa, nuori ja lapsi, jotka edustavat erilaisia suhtautumistapoja kuolemaan. Kuningas kuvastaa maallisten rikkauksien ja vallan rajallisuutta. Piispa rukoilee armoa, mutta ei voi estää kuoleman tuloa. Nuori kääntää katseensa pois, ei halua kohdata kuolemaa. Lapsi tervehtii kuolemaa avoimesti ja uteliaasti.

## Lähteet
Jordi Meeus

**Jordi Meeus** (s. 1. helmikuuta 1998 Lommel) on belgialainen maantiepyöräilijä, ajajatyypiltään kirimies. Hän aloitti ammattilaisuransa harjoittelijana SEG Racing Academyssa syksyllä 2017, minkä jälkeen edusti tallia vuoteen 2020 saakka. Vuodesta 2021 lähtien hän on edustanut saksalaistalli Bora-Hansgrohe / Red Bull–Bora–Hansgrohea.

Meeus voitti Pariisiin päättyneen viimeisen etapin Ranskan ympäriajossa 2023. Hän voitti UCI World Tour -sarjaan kuuluneen Copenhagen Sprintin 2025.

## Saavutuksia

Lähteet: Pro Cycling Stats, First Cycling
;2018
:Gooikse Pijl, voitto
;2020
:Czech Tour, pistekilpailun, 2. ja 3. etapin voitto
:Giro d'Italia Giovani Under-23, 6. etapin voitto
:Alle 23-v. maantieajon Belgian-mestaruus
;2021
:Tour de Hongrie, 2. etapin voitto
:Espanjan ympäriajo, 16. etapilla toinen
:Grand Prix de Denain, toinen
:Eurométropole Tour, toinen
:Paris–Bourges, voitto
;2022
:Britannian ympäriajo, 5. etapin voitto
:Primus Classic, voitto
;2023
:Clásica de Almería, kolmas
:Circuit de Charleroi Wallonie, voitto
:Heylen Vastgoed Heistse Pijl, toinen
:Brussels Cycling Classic, kolmas
:Ranskan ympäriajo, 21. etapin voitto
;2024
:Gent–Wevelgem, kolmas
:Pariisi–Roubaix, kahdeksas
:Tour of Norway, 3. etapin voitto
:Tour de Wallonie, 1. etapin voitto
:Bemer Cyclassics, neljäs
:Gooikse Pijl, toinen
:Sparkassen Münsterland Giro, toinen
;2025
:Volta ao Algarve, pistekilpailun ja 3. etapin voitto
:Sveitsin ympäriajo, 6. etapin voitto
:Copenhagen Sprint, voitto
:Ranskan ympäriajo, 17. etapilla toinen
:SUPER 8 Classic, kolmas
:Binche–Chimay–Binche, voitto
;2026
:Le Samyn, voitto
:Nokere Koerse, toinen

## Lähteet
Ralf Lindberg

**Ralf Waldemar Lindberg** (22. huhtikuuta 1951 Leppävirta – 27. huhtikuuta 2024) oli suomalainen rakennustekniikan tutkija ja talonrakennustekniikan professori.

Ralf Lindberg syntyi insinööri Birger Lindbergin ja Rakel Auttilan perheeseen. Hänen puolisonsa vuodesta 1972 oli Lea Jäntti. Lindberg tuli ylioppilaaksi Leppävirran yhteiskoulusta 1972 ja valmistui diplomi-insinööriksi Teknillisestä korkeakoulusta 1976 ja tekniikan lisensiaatiksi Tampereen teknillisestä korkeakoulusta 1983, missä hän myös väitteli tekniikan tohtoriksi 1987 tutkimuksella *Actual behaviour of a beam to column connection in a reinforced concrete portal frame*. Lindberg oli ensimmäinen talonrakennustekniikasta väitellyt henkilö Tampereen teknillisessä korkeakoulussa.

Lindberg oli Rakennusliike Auttila Oy:n projekti-insinööri 1976–1977, Tampereen teknillisen korkeakoulun assistentti 1977–1983 ja yliassistentti 1983–1988, Oy Lohja-CAD Ab -yhtiön tuotekehityspäällikkö 1988–1990, Teknillisen korkeakoulun talonrakennustekniikan apulaisprofessori 1990–1992 ja Tampereen teknillisen yliopiston talonrakennustekniikan professori 1992–2014. Hän toimi myös yliopiston rakennustekniikan laitoksen johtajana ja hänellä oli useita asiantuntija- ja luottamustehtäviä, mukaan lukien Suomen Betoniyhdistyksen puheenjohtajuus 2000–2002 ja Suomen Rakennusinsinöörien Liiton puheenjohtajuus 2009–2011. Lindberg ohjasi työuransa aikana useita satoja diplomitöitä, samoin kuin lisensiaatintöitä ja väitöskirjoja. Vuoden rakennusalan diplomi-insinööriksi hänet valittiin 2006. 

## Lähteet
Kohtuus (Tarot)

**Kohtuus** on tarot-pakan ison arkanan kortti.

Rider-Waite-Smith-pakassa kortissa kuvataan enkeli, joka kaataa vettä yhdestä kupista toiseen. Vesi uhmaava fysiikan lakeja, sillä se virtaa kuppien välillä hiukan sivuttain. Enkelin jalat ovat osittain vedessä ja osittain maassa, mikä viittaa yhteyteen sekä alitajuntaan että fyysiseen maailmaan. Vedestä alkaa polku, joka vie kohti vuoria. Vuorten takaa nousee aurinko, joka symboloi uusia mahdollisuuksia ja alkua.
 

## Lähteet
Diving Deep Live

**Diving Deep Live** on yhdysvaltalaisen laulaja-lauluntekijä Tori Amosin livealbumi vuodelta 2024. Albumilta julkaistiin promosinglenä liveversio kappaleesta ”Cornflake Girl”. 

## Taustaa
Albumi sisältää äänitteitä Amosin *Ocean to Ocean Tour* -kiertueelta vuosilta 2022–2023. Kiertueella markkinoitiin Amosin vuoden 2021 studioalbumia *[[Ocean to Ocean]]*. Amos esitti kiertueella kappaleita uransa eri vaiheista. Hän esiintyi kiertueella basisti ja kitaristi Jon Evansin ja rumpali Ash Sloanin kanssa. 

## Julkaisu
Albumi julkaistiin 6. joulukuuta 2024. Se julkaistiin vinyylinä, CD:nä, digitaalisena latauksena ja suoratoistopalveluissa. Albumin vinyylipainoksella on 12 kappaletta. Muilla formaateilla on lisäksi neljä bonuskappaletta. Liveversio kappaleesta ”Cornflake Girl” julkaistiin promosinglenä 1. marraskuuta. 

## Kappaleet

## Kokoonpano

* Tori Amos – laulu, piano, koskettimet, tuotanto
* Jon Evans – basso, kitara, pedaalilauta
* Ash Sloan – rummut, rytmisoittimet, luupit

* Mark Hawley – äänitys, äänisuunnittelu, miksaus, live-miksaus
* Adrian Hall – miksaus
* Jon Astley – masterointi
* Miles Showell – vinyylin masterointi
* Aaron Harvill – äänisuunnittelu (koskettimet, basso, MIDI)
* Neil Heal – monitoriteknikko
* Andy Yates – monitorointi, lavan äänitekniikka ja MIDI 
* Miles Barton – PA-järjestelmän suunnittelu, live-miksauksen assistentti
* Adam Spry – äänisuunnittelun assistentti
* John Witherspoon – manageri
* Keith Andersen – kiertuemanageri
* Mike Lafferty – tuotantopäällikkö, näyttämömestari
* Karen Binns – puvustus
* Adam Livermore – hiusstylisti
* Kavita Kaul – valokuvaus, maskeeraus, hiusstylisti
* Matt Read – graafinen suunnittelu

## Listasijoitukset

## Lähteet

## Aiheesta muualla
*Diving Deep Live Discogs-sivustolla
*Diving Deep Live AllMusic-sivustolla
Tähti (Tarot)

**Tähti** on tarot-pakan ison arkanan kortti.

Rider-Waite-Smith-pakassa kuvataan alaston nainen polvistumassa pienen lammen eteen. Naisella on toinen jalka maassa, mikä edustaa hänen käytännön taitojaan ja tervettä järkeään, ja toinen jalka vedessä, mikä edustaa hänen intuitiotaan, sisäisiä voimavarojaan ja sisäisen äänensä kuuntelemista. Hän on alasti, mikä edustaa hänen haavoittuvuuttaan ja puhtauttaan tähtitaivaan alla. Hänen takanaan loistaa yksi suuri tähti, joka edustaa hänen ydinolemuksiaan, ja seitsemän pienempää tähteä, jotka edustavat chakroja. 

## Lähteet
Paholainen (Tarot)

**Paholainen** on tarot-pakan ison arkanan kortti.

Rider-Waite-Smith-pakassa kortissa kuvataan Baphomet -hahmo, puoliksi vuohi ja puoliksi ihminen, jonka pään yläpuolella on ylösalaisin oleva pentagrammi, joka symboloi kaaosta. Hän pitää käsiään kuin maagikko, mutta taivasta kohti kohotetun sauvan sijaan hänen kädessään on soihtu, joka osoittaa alaspäin maata kohti. Hahmon edessä seisoo Rakastavaiset -kortin pariskunta, jonka kauloissa on löysät ketjut, jotka viittaavat siihen, että he voisivat halutessaan vapautua. 

## Lähteet
Torni (Tarot)

**Torni** on tarot-pakan ison arkanan kortti.

Rider-Waite-Smith-pakassa kortissa kuvataan torni, joka on tulessa. Torni itsessään on kestävästä materiaalista, mutta se on rakennettu epävakaalle maalle. Mustalla taivalla on synkkiä pilviä. Salama kuvastaa äkillistä energian ja oivalluksen aaltoa, joka johtaa läpimurtoon tai paljastukseen. Salama tulee sisään torniin yläosan kautta, symboloiden energian virtausta universumista kruunuchakran kautta. Ihmiset ovat epätoivoisia paetessaan palavasta rakennuksesta, tietämättä mitä heitä odottaa pudotessaan. Heidän ympärillään on 22 liekkiä, jotka edustavat 12 eläinradan merkkiä ja elämän puun 10 pistettä, vihjaten siihen, että jopa katastrofin aikoina on aina jumalallista väliintuloa. 

## Lähteet
Little Earthquakes – The B-Sides

**Little Earthquakes – The B-Sides** on yhdysvaltalaisen laulaja-lauluntekijä Tori Amosin kokoelma-albumi, joka sisältää hänen esikoisalbuminsa *[[Little Earthquakes]]* singlejen B-puolia vuosilta 1991–1992. Se julkaistiin Record Store Day -julkaisuna 22. huhtikuuta 2023. 

## Sisältö
*Little Earthquakes – The B-Sides* -kokoelmalla on yhteensä 11 kappaletta. Ne oli julkaistu alun perin Amosin ensimmäisen sooloalbumin *[[Little Earthquakes]]* (1992) singlejen B-puolina. Kokoelma ei kuitenkaan sisällä kaikkia *Little Earthquakes* -albumin B-puolia.  Osa kokoelman kappaleista, esimerkiksi ”Upside Down”, ”Take to the Sky” ja ”Flying Dutchman” oli alun perin tarkoitettu *Little Earthquakes* -albumille. Ne esiintyvät albumin varhaisilla demoversioilla, mutta jäivät pois itse albumilta. Toiset, esimerkiksi ”Here. In My Head” ja ”Humpty Dumpty”, levytettiin varta vasten B-puoliksi.  

Amos on säveltänyt kaikki kappaleet lukuun ottamatta kappaletta ”Humpty Dumpty”, joka perustuu perinteiseen lastenlauluun. Tuottajina toimivat Ian Stanley ja Davitt Sigerson.

## Julkaisu
*Little Earthquakes – The B-Sides* julkaistiin alun perin albumin erikoispainoksen *Little Earthquakes – The Graphic Album* bonuslevynä vuonna 2022. Se julkaistiin omana albuminaan 22. huhtikuuta 2023. Julkaisu oli osa Record Store Day -kampanjaa, jonka tarkoituksena on tukea pieniä levykauppoja. Albumi oli saatavilla ainoastaan vinyylilevynä. Siitä otettiin 10 000 kappaleen rajattu painos.

## Vastaanotto
*Little Earthquakes – The B-Sides* nousi Yhdysvalloissa Billboard 200 -listan sijalle 173. Billboardin vinyylialbumien listalla se oli sijalla 11. Albumi pääsi top 40:een Unkarissa ja Skotlannissa. Albumi sai positiivisen vastaanoton mediassa. Esimerkiksi *[[Variety]]* kommentoi, että on vaikea löytää albumia, jolla on paremmat B-puolet kuin *Little Earthquakes* -albumilla. *[[Consequence of Sound]]* lisäsi albumin vuoden parhaiden Record Store Day -julkaisujen listalle.

## Kappaleet

## Listasijoitukset

## Katso myös
* Little Earthquakes

## Lähteet

## Aiheesta muualla
*Little Earthquakes – The B-Sides Discogs-sivustolla
*Little Earthquakes – The B-Sides AllMusic-sivustolla
Broken Crown Halo

**Broken Crown Halo** on italialaisen Lacuna Coilin studioalbumi, joka julkaistiin 31. maaliskuuta 2014.

## Kappaleet

## Arvostelu
* Kaaoszine: 7/10
* Soundi: 
* V2.fi: 

## Lähteet

## Aiheesta muualla
* 
*
2-metyyliundekanaali

**2-metyyliundekanaali** (C12H24O) eli **metyylinonyyliasetaldehydi** on aldehydeihin kuuluva orgaaninen yhdiste. Yhdistettä käytetään ainesosana hajusteissa.

## Ominaisuudet, valmistus ja käyttö
Huoneenlämpötilassa 2-metyyliundekanaali on väritöntä nestettä, jolla on hedelmäinen, havupuumainen tai ambraa muistuttava tuoksu. Yhdiste liukenee hieman veteen ja paremmin muun muassa etanoliin, dietyylieetteriin ja hiilivetyihin.  

2-metyyliundekanaalin valmistukseen on kaksi vaihtoehtoista synteesireittiä. Undekanoni voi reagoida Darzens-kondensaatiolla epoksiesteriksi, josta saadaan hydrolyysin ja dekarboksylaation jälkeen 2-metyyliundekanaalia. Toinen tapa on dodekeenin hydroformylointi ja muodostuva undekanaali reagoi formaldehydin kanssa aldolikondensaatiolla. Muodostuvan reaktiotuotteen pelkistys vedyttämällä johtaa 2-metyyliundekanaaliin.

2-metyyliundekanaalia käytetään tuomaan hajusteisiin erityisesti havupuiden tuoksua. Se on yksi keskeisiä tuoksuaineita Chanel No. 5-hajuvedessä.

## Lähteet
Kuu (Tarot)

**Kuu** on tarot-pakan ison arkanan kortti.

Rider-Waite-Smith-pakassa kuvataan täysikuu yötaivaalla. Kuu on intuition, unien ja alitajunnan symboli. Kortissa on kuuta ulvova koira ja susi. Koira symboloi ihmisen kesyä puolta, joka työskentelee ahkerasti, maksaa laskut ja hoitaa päivittäiset askareet kunnolla. Susi taas edustaa villiä puoltamme, joka keskittyy vain itseensä ja seuraa vaistojaan. Näiden kahden välillä on polku, joka johtaa merelle ja näyttää kulkevan myös meren yli. Meri kuvastaa alitajuntamme syvimpiä alueita. Kortin reunoja kehystävät kaksi pylvästä, jotka nähdään ensimmäisen kerran Kuolema -kortin horisontissa. Kuvan etuosassa on lampi, josta nousee hummeri, jonka sanotaan olevan yksi maailman vanhimmista olennoista. Hummeri symboloi muinaisia traumoja ja pelkoja, jotka ovat kulkeneet mukanamme sukupolvien yli. 

## Lähteet
Aurinko (Tarot)

**Aurinko** on tarot-pakan ison arkanan kortti.

Rider-Waite-Smith-pakassa kortissa kuvataan usein valkoisella hevosella ratsastava alaston lapsi, joka pitää kädessään punaista lippua. Taustalla on korkea muuri, joka symboloi rakenteita ja rajoitteita, mutta lapsi on jättänyt ne taakseen, mikä kertoo vaikeuksien yli pääsemisestä. Muurin päällä kasvaa auringonkukkia, ja taivaalla paistaa itse aurinko. 

## Lähteet
Tuomio (Tarot)

**Tuomio** on tarot-pakan ison arkanan kortti.

Rider-Waite-Smith-pakassa Tuomio-kortissa on arkkienkeli Gabriel, joka soittaa trumpettia pilvien päällä. Hänen alapuolellaan ihmiset nousevat haudoistaan. 

## Lähteet
Sleepless Empire

**Sleepless Empire** on italialaisen Lacuna Coilin kymmenes studioalbumi, joka julkaistiin 14. helmikuuta 2025.

Albumilla vierailevat Lamb of Godin Randy Blythe ja New Year's Dayn Ash Costello.

## Kappaleet

## Arvostelut
* Blabbermouth: 8/10
* Imperiumi: 6/10
* Kaaoszine: 
* *[[Kerrang!]]*: 4/5
* Soundi: 

## Lähteet

## Aiheesta muualla
* 
*
Black Anima

**Black Anima** on italialaisen Lacuna Coilin studioalbumi, joka julkaistiin 11. lokakuuta 2019.

## Kappaleet

## Arvostelut
* Imperiumi: 7½/10
* Kaaoszine: 
* Metalliluola: 6½/10
* Soundi: 

## Lähteet

## Aiheesta muualla
* 
*
Shallow Life

**Shallow Life** on italialaisen Lacuna Coilin studioalbumi, joka julkaistiin 21. huhtikuuta 2009.

Yhtyeen laulaja Cristina Scabbia kertoi *Revolver*-lehdessä, että albumi on enemmän rock-tyylinen, ja musiikki yhdistää vanhempaa eurooppalaista soundia johonkin moderniin. Albumista suunniteltiin yhtyeen ensimmäistä konseptialbumia, jonka kappaleet käsittelevät pinnallisuutta ja sen aiheuttamaa tyytymättömyyttä ja onnettomuutta.

## Kappaleet

## Arvostelut
* V2.fi: 

## Lähteet

## Aiheesta muualla
* 
*
Yleislääketiede

**Yleislääketieteessä** käsitellään laajoja kokonaisuuksia. Siinä osaaminen ei rajaudu vain tauteihin tai elinjärjestelmiin. Yleislääketieteessä korostuu hoidon jatkuvuus ja laaja-alaisuus. Omalääkärijärjestelmässä tehdään yhteistyötä muun terveydenhuollon kanssa ja ohjataan potilaan kulkua palveluverkostoissa. Yleislääketieteessä huomioidaan potilaan fyysiset, psyykkiset, sosiaaliset, kulttuuriset ja olemassaolon peruskysymykset. Yleislääketieteessä lääkäri tuntee alueensa väestön ja asuinympäristön sekä toimii terveyden edistämisen ja ehkäisevien toimien asiantuntijana. Yleislääketieteessä kehitetään myös omaa toimintaa ja toimintaympäristöä.  

Maailman yleislääkärijärjestö WONCA julkaisi vuonna 2002 eurooppalaisen yleis- ja perhelääketieteen määritelmän. Sitä kutsutaan Wonca-puuksi. Se määrittää yleislääketieteen periaatteet, joita voidaan käyttää kaikissa terveydenhuoltojärjestelmissä toteutustavasta riippumatta. Se nostaa esille esimerkiksi potilaslähtöisen, yhteisösuuntautuneen, laaja-alaisen ja kokonaisvaltaisen työotteen sekä alalle ominaiset ongelmanratkaisutaidot ja terveydenhuollon toimintakokonaisuuksien hallinnan. Vuonna 2023 englanniksi julkaistussa versiossa on huomioitu myös planetaarinen terveys ja kestävyys.

Hoidon jatkuvuus on yleislääketieteessä sen yksi perusperiaate. Se luo turvallisuutta ja lisää luottamusta. Tämä vaikuttaa terveydenhuollon laatuun, tehokkuuteen ja kustannuksiin sekä väestön terveyteen. Hoitotulokset ja hoitoon sitoutuminen sekä terveydenhuollon ammattilaisen vuorovaikutustaidot, luottamus ja empatiakyky paranevat. Hoidon jatkuvuus vähentää myös kuolleisuutta ja sitä voidaan pitää laadun mittarina. Yleislääketieteestä on tullut opiskelijoiden keskuudessa kiinnostavin erikoistumisala Lääkäriliiton ja Suomen Medisiinariliiton tutkimusksen perusteella 2020-luvulla. 

Suomessa yleislääketieteen erikoislääkärin koulutus kestää kuusi vuotta. Koulutus sisältää käytännön palvelua terveyskeskuksissa ja muilla erikoisaloilla.  Toimipaikkakoulutusta tulee suorittaa 2-5 tuntia viikossa, teoriakoulutusta vähintään 120 tuntia ja johtamisopintoja 10 opintopisteen verran.  Koulutus päättyy valtakunnalliseen kokeeseen. 

## Järjestöjä
Suomen yleislääkärit (GPF) parantaa perusterveydenhuoltoa ja vahvistaa yleislääkärin identiteettiä. Se osallistuu esimerkiksi lausuntojen laadintaan. Sen jäseniksi voivat liittyä perusterveydenhuoltoon orientoituneet tai siitä muuten kiinnostuneet Suomen Lääkäriliiton jäsenet.

Suomen yleislääketieteen yhdistys (SYLY ry) on perustettu vuonna 1983. Se kehittää yleislääketiedettä erikois-, opetus-, tutkimus- ja tieteenalana sekä yleislääketieteen erikoislääkäreiden työtä. Se toimii erikoislääkäreiden ja alalle erikoistuvien yhdyselimenä. Yhdistys on Suomalaisen Lääkäriseura Duodecimin yhdistysjäsen.

## Katso myös

* Perhelääketiede
* Yleislääkäri

## Lähteet
Maailmankaikkeus (Tarot)

**Maailmankaikkeus** on tarot-pakan ison arkanan kortti.

Rider-Waite-Smith-pakassa Maailmankaikkeus -kortissa huiviin kietoutunut iloisesti tanssahteleva hahmo, joka pitää kädessään kahta taikasauvaa. Hahmoa kehystää valtava nollan muotoinen seppele. Tämä on viittaus Narrin korttiin, jonka numero on 0. Neljä kulman hahmoa edustavat astrologian kiinteitä horoskooppimerkkejä: leijonaa, härkää, vesimiestä ja skorpionia. Nämä hahmot symboloivat myös neljää elementtiä, neljää maata, neljää ilmansuuntaa, neljää vuodenaikaa ja maailman neljää kulmaa.

## Lähteet
Karmacode

**Karmacode** on italialaisen Lacuna Coilin studioalbumi, joka julkaistiin 3. huhtikuuta 2006.

## Kappaleet

## Vastaanotto
*[[Soundi]]n* arvostelussa albumia sanottiin edeltäneitä ankarammaksi, ja yhtye on löytänyt tyylillisen tasapainon.

### Arvostelut
* Desibeli.net: 
* Imperiumi: 6+/10
* Soundi: 

## Lähteet

## Aiheesta muualla
* 
*
Comalies

**Comalies** on italialaisen Lacuna Coilin studioalbumi, joka julkaistiin 28. lokakuuta 2002.

## Kappaleet

## Vastaanotto
*[[Soundi]]n* arvostelussa yhtyeen musiikkia sanottiin kokeellisemmaksi, mutta albumi kuulostaa aluksi epätasapainoiselta ja vaikutelma jää rikkonaiseksi.

### Arvostelut
* Imperiumi: 8/10
* Soundi: 

## Lähteet

## Aiheesta muualla
* 
*
Lucio Corsi

**Lucio Corsi** (s. 15. lokakuuta 1993 Grosseto) on italialainen laulaja-lauluntekijä. Hän yhdistelee musiikissaan glam rockia, surrealistisia sanoituksia ja satuteemoja. Hän aloitti säveltämisen nuorena ja muutti lukion jälkeen Milanoon jatkamaan uraansa.

Corsi osallistui vuonna 2025 San Remon musiikkifestivaaleille kappaleella ”Volevo essere un duro” ja sijoittui toiseksi. Hän edusti kappaleella Italiaa vuoden 2025 Eurovision laulukilpailussa Baselissa, sillä festivaalien voittaja Olly kieltäytyi edustuspaikasta.

## Lähteet
Pastafarismi Suomessa

**Pastafarismi** on uskontoja parodioiva liike. Pastafarismi pyrki **Suomessa** uskonnollisten yhdyskuntien rekisteriin muttei päässyt, ja korkein hallinto-oikeus hylkäsi sen valituksen asiassa vuonna 2011.

## Katso myös
*Uskonnonvapaus Suomessa

## Lähteet
Antero Okkonen

**Antero Okkonen** (9. elokuuta 1923 Kemi – 16. elokuuta 2008 Helsinki) oli suomalainen toimittaja ja Sanoman toimittajakoulun perustaja ja pitkäaikainen rehtori.

Uransa alussa Okkonen oli vuosina 1947–1967 toimittajana ja päällikkötehtävissä seitsemässä lehdessä. Värikkäänä ja suorasanaisena persoonana tunnettu Okkonen oli vahva esimies, joka kirjoitutti juttuja tarvittaessa moneen kertaan, ellei hyllyttänyt niitä täysin. 1960-luvun puolivälissä hän tuli *[[Helsingin Sanomat|Helsingin Sanomien]]* ulkomaantoimitukseen, mutta nimitettiin jo muutaman kuukauden kuluttua uuden Sanoma-yhtiön toimittajakoulun rehtoriksi. Tässä tehtävässä hän työskenteli yli 20 vuotta, vuodet 1967–1988. Hän valitsi itsenäisesti kullekin alkavalle kurssille parikymmentä oppilasta ja koulutti näin kaikkiaan 230 journalistia.

Okkonen laati alan klassikon maineeseen nousseen oppikirjan *Toimittajan työ* vuonna 1961. Siitä tehtiin uudistettu laitos vuonna 1974 ja 1980. Okkonen sai opetusneuvoksen arvonimen vuonna 1983.

## Lähteet
Among Us VR

**Among Us VR** on Schell Gamesin, InnerSlothin ja Robot Teddyn kehittämä ja Innerslothin julkaisema videopeli, joka julkaistiin 10. marraskuuta 2022. Peli sijoittuu avaruusteemaiseen ympäristöön, jossa 4–10 pelaajaa kiertää ympäri avaruusalusta joko valmistelemassa sitä laukaisua varten tai sabotoimassa sitä ja sen miehistöä riippuen siitä, kumpaan joukkueeseen he kuuluvat.

## Lähteet
Episkooppi

**Episkooppi** eli **pintakuvaheitin** tai **pintakuvanheitin** on laite, jolla voidaan heijastaa kirjan sivujen tai muiden papereiden sisältö seinälle tai valkokankaalle. Siinä on valotuslasi, jolle heijastettava paperi puristetaan puristuskannella, ja laitteen sisällä peili ja lamppu sekä projektoriobjektiivin kaltainen objektiivi, jonka kautta valotuslasia vasten asetetulla paperilla oleva kuva heijastuu seinälle.

Episkooppi on kehitetty 1700-luvun jälkipuoliskolla. Laitteen toimintaperiaatteen esitteli muun muassa Leonhard Euler vuonna 1756. Sen käyttömahdollisuuksia pohdittiin esimerkiksi Science-lehden toimituksen julkaisemassa lukijakirjeessä vuonna 1905. Laite oli tuolloin käytössä Saint Louisin maailmannäyttelyssä. 

Kuten historialliset edeltäjänsä taikalyhty ja camera obscura, myös episkooppi herätti käyttömahdollisuuksien ohella kiinnostusta toimintansakin osalta. Askartelukirja 1960-luvulta esittelee episkoopin toimintaperiaatteen, rakenteen ja mahdollisuuden rakentaa sellainen itse.

Vuonna 1988 Photokina-messuilla ensimmäisen kerran laajasti esitellyt dokumenttikamerat syrjäyttivät vähitellen piirtoheittimen ohella myös episkoopin.

## Lähteet
The Best Fifa Men’s Player

**The Best Fifa Men’s Player** on Fifan myöntämä jalkapallopalkinto edeltävän kauden parhaalle miespelaajalle. Se jaetaan osana laajempaa The Best Fifa Football Awards -palkintogaalaa. Se on jatkoa Fifan vuoden pelaajan palkinnolle. Uuden palkinnon jakaminen aloitettiin vuonna 2016, kun Fifa lopetti *[[France Football]]in* kanssa yhteistyön vuosina 2010–2015 myönnetyn Fifan Kultaisen pallon jakamisessa.

## Palkitut

## Tilastot

## Kuvia

Tiedosto:Lionel Messi 20180626 (cropped).jpg|Palkinnon ennätyksellisesti kolmesti voittanut Lionel Messi.
Tiedosto:Ousmane Dembélé 2018.jpg|Palkinnon vuonna 2025 voittanut Ousmane Dembélé.


## Lähteet
Uskonto Malissa

Tämä artikkeli käsittelee **[[Mali]]n [[Uskonto|uskontoa]] ja uskonnollisia yhteisöjä**. Malin suurin uskonto on islam. 93,9 prosenttia väestöstä on muslimeja. Suurimpia uskonnollisia vähemmistöjä ovat kristinusko ja animismi.

## Islam

Islam on Malin suurin uskonto. Suurin osa muslimeista on sunneja. Suurin osa maahanmuuttajaväestöstä ovat myös sunnalaisia tai kristittyjä. Suurin osa kansalaista harjoittaa uskontoa päivittäin.

Muslimiyhteisö on yleisesti ottaen suvaitsevainen ja kunnioittava vähemmistöuskontoja kohtaan. Malissa on kuitenkin moskeijoita, jotka liittyvät fundamentalistiryhmä Dawa al Tablighiin. Näiden ryhmien vaikutus on kuitenkin ollut vähentymään päin. Wahhabilaisuus on vaikuttanut maassa 1940- ja 1950-luvuilta lähtien, mutta sen malilainen muoto ei ole niin pois sulkeva kuin monissa muissa maissa.

## Kristinusko
Kristinusko on Malin suurin vähemmistöuskonto, johon kuuluu korkeintaan 5 prosenttia väestöstä. Noin kaksi kolmasosaa kristityistä ovat roomalaiskatolisia ja loput protestantteja. Osa maahanmuuttajaväestöstä on myös kristittyä. Kristilliset yhteisöt sijaitsevat yleensä kaupunkialueilla tai niiden läheisyydessä, yleisesti Etelä-Malissa.

## Muut uskonnot
Noin 5 prosenttia Malin väestöstä joko harjoittaa alkuperäiskansojen perinteisiä uskontoja tai eivät harjoita mitään uskontoa. Perinteisiä uskomuksia noudattavia ryhmiä asuu kaikkialla maassa ja aktiivisimpia ne ovat maaseudulla.

## Lähteet
Finnish Game House

**Finnish Game House** oli TK-kustannus Oy:n tavaramerkki, jonka alla kustannettiin roolipelejä ja niihin liittyvää oheismateriaalia. TK-kustannus Oy:n roolipeleihin liittyvät tieteis- ja fantasiakirjat julkaistiin Finnish Book House (FBH) tavaramerkin alla. Kuvituksesta lehdissä ja kirjoissa vastasi usein Petri Hiltunen. Finnish Game House oli Suomen ensimmäisessä roolipelibuumissa 1988–1994 Ace-pelien ja Protocol Productionsin ohella kolmas isoista julkaisijoista. Vuoden 1994 jälkeen roolipelikäännöksien teko loppui äkisti kaikkien toimijoiden osalta.

## Lehdet
* Seikkailija, Suomen ensimmäinen roolipelilehti, 1987–1991

## Käännetyt roolipelit
* , 1990
* Aseistetut Machonaiset, 1991
* Cyberpunk 2020, 1991
* Stormbringer, 1992
* Paranoia, 1993

## Lautapelit
* Illuminati, 1991

## Kirjat – Finnish Book Housen tavaramerkillä
* Robert Asprin: Varkaiden maailma (Thieves' World, 1979), 1992, 
* Michael Moorcock: Elric Melnibonelainen (Elric of Melnibone, 1972), 1992, 
* Walter Jon Williams: Rautahermot (Hardwired, 1986), 1992, 
* George Alec Effinger: Kun painovoima pettää (When Gravity Fails, 1986), 1993, 
* Angela Carter: Verinen kammio sekä muita kertomuksia (The Bloody Chamber and Other Stories, 1979), 1994, 

## Lähteet
Titaniciin liittyvät salaliittoteoriat

**Titaniciin liittyvät salaliittoteoriat** ovat RMS ''Titanicin'' uppoamiseen vuonna 1912 liittyviä salaliittoteorioita ja taikauskoisia käsityksiä. 

On esimerkiksi väitetty, että *[[RMS Titanic|Titanicin]]* työnumero oli telakalla 390904 ja että se olisi tuottanut epäonnea, koska numerosarjan peilikuva voidaan lukea ”NO POPE” eli ”ei paavia”. Toisen selityksen mukaan kiireessä rakennetun kaksoispohjan väliin jäi kuolleita rakentajia, joiden sielut olisivat aiheuttaneet onnettomuuden. Ensimmäisen väitteen mukainen työnumero on kuitenkin vain tarinaa, eikä telakan rakennusmiehiä kadonnut selittämättömästi työn aikana.

*Titanicin* uppoamisen syyksi on myös ehdotettu ”Titanicin kirousta”. Onnettomuus on esimerkiksi liitetty Hope-timantin kiroukseen, vaikka timantti ei koskaan edes ollut *Titanicissa*. Kirouksen aiheuttajaksi on esitetty myös Amon-Ran -temppelin papittaren 1890-luvulla Egyptistä löydettyä muumiota, jonka sen omistaja William Thomas Stead olisi kätkenyt *Titanicin* lastiin. Hänen väitetään ostaneen muumion British Museumista. Todellisuudessa muumiota ei ole koskaan säilytetty British Museumissa, missä on edelleenkin näytteillä ainoastaan sen sarkofagin kansi.

*Titanicin* uppoamisen jälkeen joulukuussa 1913 perustettiin Yhdysvaltain keskuspankki Federal Reserve System. Salaliittoteoreetikot ovat pyrkineet yhdistämään tapahtumat esittämällä, että *Titanicilla* menehtyneet John Jacob Astor IV, Isidor Straus ja Benjamin Guggenheim olisivat olleet Federal Reserven perustamista vastaan ja että *Titanic* olisi upotettu tarkoituksella heidän pois tieltä raivaamisekseen. Jesuiittoja, J. P. Morgania ja Rothschildin sukua on esitetty *Titanicin* upottamisen määränneeksi tahoksi. Uppoamisen syyksi on esitetty myös paljastumatta jääneen Saksan laivaston sukellusveneen laukaisemia torpedoja tai yhteentörmäystä *Titanicin* kanssa.

Eräistä Titanicista otetuista kuvista on esitetty teorioita, että *Titanicin* oikeassa kyljessä näkyy vaurioita tulipalosta. Yksi konemiehistä kertoi, että laivan hiilivarastoissa oli ollut peräti kolme viikkoa kestänyt tulipalo, joka saatiin sammutettua. Tämä oli tapahtunut jo Titanicin rakennusvaiheessa. Konemies kertoi tulipalon olleen niin voimakas, että runko oli hehkunut punaisena kuumuudesta. Vauriota ei ollut korjattu, vaan se oli maalattu pois näkyvistä. Teorian mukaan tulipalo olisi heikentänyt laivan runkoa, joka repesi törmäyksessä.

## Lähteet
Solaariöljy

**Solaariöljy** oli ruskohiilitervasta tai turvetervasta jakotislaamalla saatu mineraaliöljy, jonka kiehumispiste oli välillä 150–270&nbsp;&deg;C. Sitä käytettiin vanhastaan valaistukseen petrolin sijasta ja myöhemmin liuottimena, puhdistusaineena sekä moottorien polttoaineena. Ruskohiilitervaa valmistettiin kuivatislaamalla ruskohiiltä noin 600 asteessa ja turvetervaa saatiin turvetta kuivatislaamalla.

## Lähteet
Gervais Ndirakobuca

**Gervais Ndirakobuca** on burundilainen kenraali ja poliitikko. Hän toimii maansa pääministerinä syyskuusta 2022.  Entinen kapinallisten komentaja on toiminut poliisin apulaisjohtajana, pelätyn tiedustelupalvelun päällikkönä ja viimeksi turvallisuusministerinä. Hän on ollut Burundin hallituksen avaintekijä vuosia. Hän on kovan linjan kannattaja CNDD–FDD:ssä, hutujen tärkeimmässä kapinallisryhmässä, josta tuli poliittinen puolue brutaalin 13 vuotta kestäneen sisällissodan päätyttyä ja joka on hallinnut siitä lähtien.

Ndirakobuca on selvinnyt korkean tason puhdistuksista sekä Yhdysvaltojen ja EU:n sanktioista, jotka liittyvät hänen rooliinsa vuoden 2015 väkivaltaisuuksissa, jotkaa saivat alkuunsa, kun Pierre Nkurunziza halusi kolmannelle presidenttikaudelle. Levottomuudet johtivat 1 200 ihmisen kuolemaan ja 400 000 muuta pakenivat maasta. Raportteja on tehty mielivaltaisista pidätyksistä, kidutuksista, murhista ja pakotetuista katoamisista. Sanktiot eivät juurikaan hidastaneet Ndirakobucan etenemistä urallaan. seuraava presidentti, Évariste Ndayishimiye, nimitti Ndirakobucan ensin superministeriksi yhdistäen sisä-, turvallisuus- ja kehitysministerin tehtävät. Vuonna 2022 Ndayishimiye erotti pääministeri Alain-Guillaume Bunyonin ja nimitti Ndirakobucan hänen tilalleen.

## Lähteet
Hjärup

**Hjärup** on taajama Staffanstorpin kunnassa Skånen läänissä samannimisessä historiallisessa maakunnassa Ruotsissa. Taajamassa oli vuoden 2023 lopussa 5&nbsp;948 asukasta.

## Tunnettuja henkilöitä
* Niklas Jihde (s. 1976), salibandyn pelaaja

## Lähteet

## Aiheesta muualla
Jaylen Waddle

**Jaylen Waddle** (s. 25. marraskuuta 1998 Houston, Texas, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Waddle edustaa NFL-joukkue Miami Dolphinsia. Ennen NFL-uraansa hän pelasi Alabaman yliopiston joukkueessa. Dolphins varasi hänet ensimmäisellä kierroksella kuudennella varausvuorolla . Toukokuussa 2021 Waddle teki Dolphinsin kanssa nelivuotisen ja yhteensä 27,1 miljoonan dollarin arvoisen tulokassopimuksen. Toukokuussa 2024 Waddle teki Dolphinsin kanssa kolmivuotisen ja yhteensö 84,75 niljoonan dollarin arvoisen jatkosopimuksen. Waddle on pelannut 62 NFL:n runkosarjan ottelua. Näissä otteluissa hänellä on 309 kiinniottoa, 4 129 kiinniottojaardia ja 20 kiinniotolla tehtyä touchdownia. Hän on edennyt juoksemalla 53 jaardia ja tehnyt yhden touchdownin. Hän on rähmännyt pallon kolme kertaa. Waddle on pelannut kaksi  ottelua. Näissä otteluissa hänellä on viisi kiinniottoa ja 75 kiinniottojaardia. Hän on edennyt juoksemalla 17 jaardia. Uran tilastot päivitetty kauden 2024 jälkeen.

## Lähteet
John Gabriel Borkman

**John Gabriel Borkman** on norjalaisen Henrik Ibsenin kirjoittama nelinäytöksinen näytelmä vuodelta 1896. Näytelmä käsittelee ahneutta, kunnianhimoa ja lunastusta.

Ibsen kirjoitti *John Gabriel Borkmanin* Kristianiassa vuonna 1896. Näytelmä julkaistiin ensi kerran kirjana joulukuussa 1896 ja siitä otettiin 12 000 kappaleen painos. Kysynnän vuoksi siitä otettiin 3 000 kappaleen lisäpainos. Sen kustansi Gyldendalske Boghandel, ja se sai pääosin myönteisen vastaanoton. Näytelmän ensimmäinen julkinen esitys oli lausuntaesitys Avenue Theatressa Lontoossa 14. joulukuuta vuonna 1896. Se sai varsinaisen kantaesityksensä samanaikaisesti Suomalaisessa teatterissa ja Svenska Teaternissa Helsingissä 10. tammikuuta vuonna 1897. Molemmat tuotannot saivat sekä kriitikoilta että katsojilta myönteisen vastaanoton.

Näytelmän ovat suomentaneet Jalmari Finne ja Katri Palola.

## Juoni

Näytelmä sijoittuu Rentheim-suvun kartanoon Norjan pääkaupungin ulkopuolella talvisena iltana 1890-luvun lopulla. Nimihenkilö John Gabriel Borkman on häpäisty entinen pankinjohtaja, joka on vuosien ajan pitänyt matalaa profiilia talousskandaalin jälkeen. Kun hän palaa perheensä luo, jännitteitä syntyy, kun menneisyyden vääryydet nousevat pintaan ja pitkään pidetyt salaisuudet paljastuvat.

### Henkilöhahmot

Näytelmän henkilöhahmot ovat:

* John Gabriel Borkman, entinen pankinjohtaja
* Gunhild Borkman, Johnin vaimo
* Erhart Borkman, Johnin ja Gunhildin ylioppilaspoika
* Ella Rentheim, Gunhildin kaksoissisar
* Fanny Wilton
* Vilhelm Foldal, virastokirjuri
* Frida Foldal, virastokirjurin tytär
* sisäkkö

## Esityshistoriaa

Kantaesityksestään lähtien *John Gabriel Borkmania* on aktiivisesti esitetty eri kielillä teattereissa ympäri maailmaa. Näytelmä on tuotettu esimerkiksi Broadwaylla New Yorkissa kuudesti vuosien 1897–1981 välillä. New Yorkissa näytelmää on esitetty lisäksi Off-Broadwaylla vuonna 1977. Lontoossa näytelmää on esitetty muun muassa National Theatren esittämänä vuosina 1975–1976 ja 1996–1997. Se oli ehdolla viiden Olivier-palkinnon saajaksi vuoden 1997 gaalassa.

Suomessa *John Gabriel Borkmania* on esitetty maailmankantaesityksensä jälkeen muun muassa Kansallisteatterissa vuosina 1909 ja 1967, Tampereen Teatterissa vuonna 1915 sekä Wasa Teaterissa vuonna 2014.

## Lähteet

## Kirjallisuutta

* Ibsen, Henrik: *John Gabriel Borkman*. (John Gabriel Borkman, 1896.) Suomentanut Katri Palola. Julkaisussa 

## Aiheesta muualla

* ''John Gabriel Borkman'' luettavissa englanniksi Gutenberg-projektin sivustolla
Norsk Tollerforbund

**Norsk Tollerforbund** (lyh. **NT**) on norjalainen tullivirkailijoiden ammattiliitto. Se on perustettu 1980 ja sillä oli noin 1&nbsp;600 jäsentä vuonna 2024.
## Lähteet

## Aiheesta muualla
* Liiton verkkosivut
Cristopher Toselli

**Cristopher Benjamín Toselli Ríos** (s. 15. kesäkuuta 1988 Antofagasta) on chileläinen jalkapallomaalivahti. Hän on pituudeltaan 183-senttimetrinen ja edustaa Chilen pääsarjassa pelaavaa Universidad de Chileä. Hänellä on myös Italian kansalaisuus.

Toselli on edustanut usallaan useita chileläisseuroja, minkä lisäksi hän on pelannut myös Argentiinassa ja Meksikossa. Hänen uransa merkittävin seura on ollut Universidad Católica, jonka kanssa hän on voittanut viidesti Chilen pääsarjamestaruuden, kahdesti Chilen supercupin ja kerran Chilen cupin. Hän on voittanut jälkimmäisen myös kerran nykyisen seuransa kanssa. Toselli valittiin Chilen vuoden jalkapalloilijaksi 2013.

Toselli debytoi tammikuussa 2007 Chilen alle 20-vuotiaiden maajoukkueessa ja edutusjoukkueessa kolme vuotta myöhemmin. Hän on voittanut merkittävimpänä Copa Américan 2016. Toselli kuului joukkueen kokoonpanoon MM-kilpailuissa 2014, mutta ei pelannut turnauksessa otteluakaan. Hän on pelannut helmikuulle 2025 mennessä yhdeksän A-maaottelua.

## Lähteet

## Aiheesta muualla
Fran Bow

**Fran Bow** on graafinen seikkailupeli, jossa on psykologisen kauhun elementtejä. Sen on kehittänyt ja julkaissut Killmonday Games. Peli julkaistiin Windowsille vuonna 2015, mobiilille 2016 ja Xbox Series X/S:lle, Xbox Onelle, Nintendo Switchille ja PlayStation 4:lle 2023.

## Lähteet
Esteban Paredes

**Esteban Efraín Paredes Quintanilla** (s. 1. elokuuta 1980) on chileläinen ammattilaisuransa päättänyt jalkapalloilija, pelipaikaltaan keskushyökkääjä. Hän on pituudeltaan 176-senttimetrinen ja liittyi elokuussa 2006 Chilen A-maajoukkueeseen. Hän kuului joukkueen kokoonpanoon MM-kilpailuissa 2010 ja 2014.

## Lähteet

## Aiheesta muualla
Vactech

**Vactech Oy** on Tampereella toimiva yritys, joka kehittää ja lisensoi uusia rokotteita. Yrityksen perustivat professorit Heikki Hyöty ja Mikael Knip vuonna 2001. He ovat myös yrityksen omistajia. Tutkimuksen kohteina ovat tyypin 1 diabetes, keliakia, astma ja allergia. Immuunivälitteiset sairaudet ja enterovirusten vaikutukset sairauksien syntyyn ovat tutkimuksen kohteena. Tavoitteena on löytää uusia hoitokeinoja näihin. Yrityksen perustajat ovat maailmankuuluja ja kliinisiä johtajia tyypin 1 diabeteksen, enterovirusrokotteiden, viruslääkkeiden, immunomodulatoristen stimulaatioiden ja diagnostisten sovellusten aloilla. Heille on myönnetty useita kansainvälisillä tutkimusapurahoja ja palkintoja. Heidät on kutsuttu puhujiksi moniin eri kansainvälisiin kongresseihin.

Yritys tekee tiivistä yhteistyötä esimerkiksi Tampereen, Helsingin ja Jyväskylän yliopistojen, Kalifornian yliopiston UC Davis sekä Karoliinisen instituutin kanssa.  

Vactechin kärkihanke on patentoitu enteroviruspohjainen tyypin 1 diabetesta  ennaltaehkäisevä rokote, joka on samanlainen kuin yleisesti käytetty enterovirusrokote poliota vastaan. Tällä hetkellä noin 15 miljoonaa ihmistä maailmanlaajuisesti kärsii tyypin 1 diabeteksestä, ja sen esiintyvyys kasvaa nopeasti. Onnistuttuaan rokotteen tulojen odotetaan olevan yli 5 miljardia dollaria vain Yhdysvalloissa ja EU:ssa ensimmäisten 10 vuoden aikana markkinoiden käynnistymisestä. Rokotteen odotetaan ennaltaehkäisevän myös flunssaa, välikorvan tulehduksia, enterorokkoa, aivokalvontuhehduksia ja sydänlihastulehduksia.  Vactech on tehnyt strategista yhteistyötä Sanofi-yhtiön Provention Bion kanssa erityisesti tyypin 1 diabetesta ennaltaehkäisevän rokotteen ja niihin liittyvien sovellusten alalla.

Hallituksen puheenjohtajana toimii Heikki Hyöty, hallituksen jäsenenä toimivat Mikael Knip, Matias Knip, Johanna Friedman ja Petri Laine**.**

## Lähteet